ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী ১১ই ডিসেম্বর উত্তরপ্রদেশের বলরামপুর সফর করবেন এবং সরযূ নাহার জাতীয় প্রকল্পের উদ্বোধন করবেন
চার দশকের বকেয়া প্রকল্পটি চার বছরে শেষ হয়েছে
জাতীয় স্বার্থযুক্ত দীর্ঘদিনের বকেয়া প্রকল্পগুলি শেষ করতে প্রধানমন্ত্রী অগ্রাধিকার দেওয়ায় এবং কৃষকদের কল্যাণ ও তাদের ক্ষমতায়নে তাঁর অঙ্গীকারের জন্য প্রকল্পটি বাস্তবায়িত হল
এই প্রকল্পের ফলে পূর্ব উত্তরপ্রদেশের ৬২০০র বেশি গ্রামের ২৯ লক্ষ কৃষক উপকৃত হবেন এবং ১৪ লক্ষ হেক্টরের বেশি জমি সেচের জলের সুবিধা পাবে
সংশ্লিষ্ট অঞ্চলের কৃষি-সম্ভাবনাকে কৃষকরা সর্বোচ্চ কাজে লাগাতে পারবেন
ঘাগরা, সরযূ, রাপ্তী, বনগঙ্গা ও রোহিনী নদী এই প্রকল্পের মাধ্যমে যুক্ত হল
নতুন দিল্লি, ১০ই ডিসেম্বর, ২০২১
প্রধানমন্ত্রী শ্রী নরেন্দ্র মোদী ১১ই ডিসেম্বর উত্তরপ্রদেশের বলরামপুর সফর করবেন এবং বেলা ১টার সময় সরযূ নাহার জাতীয় প্রকল্প উদ্বোধন করবেন।
এই প্রকল্পের কাজ ১৯৭৮ সালে শুরু হয়েছিল। কিন্তু প্রকল্পের জন্য বাজেট বরাদ্দ না হওয়ায়, বিভিন্ন দপ্তরের মধ্যে সমন্বয় না থাকায় এবং যথাযথ নজরদারী না চালানোয় প্রায় চার দশকেও প্রকল্পের কাজ শেষ হয় নি। কৃষকদের কল্যাণ ও ক্ষমতায়নের জন্য প্রধানমন্ত্রীর উদ্যোগ এবং দীর্ঘ দিনের বকেয়া জাতীয় স্বার্থযুক্ত প্রকল্পগুলির কাজ শেষ করতে তাঁর অঙ্গীকারের জন্য সরযূ নাহার জাতীয় প্রকল্প বিশেষ গুরুত্ব পায়। ২০১৬ সালে প্রধানমন্ত্রী কৃষি সিঞ্চাই যোজনায় এই প্রকল্পটিকে অন্তর্ভুক্ত করায় নির্দিষ্ট সময়ে এর কাজ শেষ করার পরিকল্পনা নেওয়া হয়। এর পর নতুন খাল খননে এবং প্রকল্পের বিভিন্ন গুরুত্বপূর্ণ কাজের জন্য জমি অধিগ্রহণে অভিনব উদ্যোগ গ্রহণ করা হয়। দীর্ঘদিনের বকেয়া মামলাগুলির নিষ্পত্তি করা হয়। এর ফলশ্রুতিতে মাত্র চার বছরেই প্রকল্পের কাজ শেষ হয়।
সরযূ নাহার জাতীয় প্রকল্প নির্মাণে ব্যয় হয়েছে ৯৮০০ কোটি টাকা। এর মধ্যে বিগত চার বছরে ব্যয় করা হয়েছে ৪৬০০ কোটি টাকা। ঘাগরা, সরযূ , রাপ্তী, বনগঙ্গা এবং রোহিনী নদীকে এই প্রকল্পের মাধ্যমে যুক্ত করায় সংশ্লিষ্ট অঞ্চলে সর্বোচ্চ জলের ব্যবহার নিশ্চিত হয়েছে।
এই প্রকল্পে ৬২০০র বেশি গ্রামে ২৯ লক্ষ কৃষক উপকৃত হবেন এবং ১৪ লক্ষ হেক্টরের বেশি জমি সেচের আওতায় আসবে। বাহেরাইচ, শ্রবস্তী, বলরামপুর, গোন্ডা, সিদ্ধার্থনগর, বাস্তি, সন্ত কবীর নগর, গোরক্ষপুর এবং মহারাজগঞ্জ – পূর্ব উত্তরপ্রদেশের ৯টি জেলার মানুষ এর ফলে উপকৃত হবেন। প্রকল্প বাস্তবায়নে অস্বাভাবিক বিলম্ব হওয়ায় এই অঞ্চলের কৃষকরা দীর্ঘদিন যথেষ্ট সমস্যার সম্মুখীন হয়েছেন। তবে, এখন তাঁরা অত্যাধুনিক সেচের সুবিধে পাওয়ায় উপকৃত হবেন। কৃষকরা আগামীদিনে আরো বেশি পরিমাণে ফসল ফলাতে পারবেন এবং সংশ্লিষ্ট অঞ্চলের কৃষি সম্ভাবনাকে সর্বোচ্চ পর্যায়ে কাজে লাগাতে পারবেন।
CG/CB/SFS
(
সড়কপরিবহণওমহাসড়কমন্ত্রক
আগামী ২ বছরে সড়ক নির্মাণে ১৫ লক্ষ কোটি টাকা খরচ ধরা হয়েছে বলে জানিয়েছেন গড়করি
নতুন দিল্লি, ৭মে,২০২০
কেন্দ্রীয় সড়ক পরিবহন ও মহাসড়ক এবং অতি ক্ষুদ্র, ক্ষুদ্র, মাঝারি শিল্প উদ্যোগ  মন্ত্রী শ্রী নীতিন গডকরি আজ সোসাইটি অফ ইন্ডিয়ান অটোমোবাইল ম্যানুফ্যাকচারার্স  প্রতিষ্ঠানের সদস্যদের সঙ্গে গাড়ি নির্মাণ শিল্পে কোভিড -১৯ এর প্রভাব সম্পর্কে একটি ভিডিও কনফারেন্স করেছেন। বৈঠকে সড়ক পরিবহন ও মহাসড়ক মন্ত্রকের প্রতিমন্ত্রী  ভি কে সিং, সচিব ও অন্যান্য আধিকারিকরা উপস্থিত ছিলেন।
কথোপকথনের সময় সিয়ামের সদস্যরা কোভিড -১৯ মহামারীর কারণে গাড়ি নির্মাণ শিল্প যেভাবে সমস্যার মুখোমুখি হয়েছে সে সম্পর্কে উদ্বেগ প্রকাশ করেন এবং এই ক্ষেত্রে সরকারের সহায়তার জন্য অনুরোধ জানান। সদস্যরা এ বিষয়ে কিছু প্রস্তাবও দেন।
শ্রী গডকরি বলেন ব্যবসায় নগদের যোগান বৃদ্ধির দিকে সকলের নজর দেওয়া উচিত। উন্নয়নের জন্য কাজ করার ক্ষেত্রে খারাপ সময়গুলির জন্য পরিকল্পনা করা দরকার। তিনি বলেন যে, বিশ্ব বাজারে দেশীয় শিল্পকে প্রতিযোগিতামূলক করে তোলার জন্য উদ্ভাবন, প্রযুক্তি ও গবেষণা দক্ষতার দিকে বেশি মনোনিবেশ করতে হবে। শ্রী গডকরি আরো বলেন যে, আগামী দুই বছরে ১৫ লক্ষ কোটি টাকা ব্যয়ে সড়ক নির্মাণের লক্ষ্যমাত্রা নির্ধারণ করা হয়েছে। মন্ত্রী প্রতিনিধিদের প্রশ্নের জবাব এবং সরকারের পক্ষ থেকে সম্ভাব্য সকল সহায়তার আশ্বাস দেন। তিনি বলেন সরকার এবং অন্যান্য সংশ্লিষ্ট বিভাগের কাছে এই বিষয়গুলি উত্থাপন করবেন।
শ্রী গডকরি বলেন যে, অটো স্ক্র্যাপিং নীতি শীঘ্রই চূড়ান্ত করার জন্য মন্ত্রকের কর্মকর্তাদের নির্দেশ দেওয়া হয়েছে। বিএস -৪ যানবাহনের প্রশ্নে তিনি বলেছিলেন যে এই ক্ষেত্রে সরকার সুপ্রিম কোর্টের আদেশ অনুসরণ করবে।
(CG/SS
স্বাস্থ্যওপরিবারকল্যাণমন্ত্রক
মানসিক স্বাস্হ্য নিয়ে সহায়তার জন্য কোভিড-১৯ হেল্পলাইন চালু
নয়াদিল্লি, ০৯ মার্চ ২০২১
মহামারী ও লকডাউনের সময় সাধারণ মানুষের মানসিক স্বাস্থ্য রক্ষা এবং উদ্বেগ দূর করতে স্বাস্থ্য ও পরিবার কল্যাণ মন্ত্রকের অধীন নিমহ্যান্স প্রতিষ্ঠানে নিঃশুল্ক ২৪X৭ হেল্পলাইন  চালু করেছে। জাতীয় স্তরের এই হেল্পলাইনে গত ২৭ ফেব্রুয়ারি পর্যন্ত ৩ লক্ষ ৩৭ হাজার ৫৫৬টি ফোনকল পাওয়া গেছে। এছাড়াও, ৫৩ হাজার ৮১ জনকে এই হেল্পলাইন মারফৎ প্রয়োজনীয় পরামর্শ দেওয়া হয়েছে।
তেজপুরে লোকপ্রিয় গোপীনাথ বরদোলোই রিজিওনাল ইন্সটিটিউট অফ মেন্টাল হেলথ এবং রাঁচির সেন্ট্রাল ইন্সটিটিউট অফ সাইকিয়াট্রি প্রতিষ্ঠান দুটির পক্ষ থেকেও আঞ্চলিক বা স্থানীয় ভাষায় মানসিক স্বাস্থ্য নিয়ে পরামর্শ দেওয়া হয়েছে। তেজপুরের এই মনস্তাত্ত্বিক প্রতিষ্ঠানটি সাইকোথেরাপি পরামর্শ দেওয়ার জন্য আরও দুটি হেল্পলাইন নম্বর চালু করে। রাজ্যসভায় আজ লিখিত জবাবে একথা জানান স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
স্বাস্থ্য প্রতিমন্ত্রী আরও জানান, মনস্তাত্ত্বিক সহায়তা ও পরামর্শের জন্য সামাজিক ন্যায় বিচার ও ক্ষমতায়ন মন্ত্রকের পক্ষ থেকেও মানসিক স্বাস্থ্য পুনর্বাসন হেল্পলাইন ‘কিরণ’  চালু করা হয়েছে। নিঃশুল্ক এই হেল্পলাইনের মাধ্যমে ২৪ ঘন্টাই ১৩টি আঞ্চলিক ভাষায় পরামর্শ দেওয়া হচ্ছে। স্বাস্থ্য ও পরিবার কল্যাণ মন্ত্রকের ওয়েবসাইটেও সমাজের বিভিন্ন শ্রেণীর মানুষের জন্য বিভিন্ন নীতি-নির্দেশিকা, পরামর্শ ও মানসিক স্বাস্থ্য সম্পর্কিত বিবরণী প্রকাশ করা হয়েছে। শিশুদের পরিচর্যার সঙ্গে যুক্ত ব্যক্তিদের কোভিড-১৯ মহামারীর সময় মানসিক স্বাস্থ্য সংক্রান্ত পরামর্শ দিতে অল ইন্ডিয়া ইন্সটিটিউট অফ স্পীচ অ্যান্ড হিয়ারিং প্রতিষ্ঠান সোস্যাল মিডিয়ার মাধ্যমে যোগাযোগ বজায় রেখেছে। বেঙ্গালুরুর নিমহ্যান্স প্রতিষ্ঠানে মানসিক স্বাস্থ্য ও স্নায়ু বিকারগ্রস্ত রোগী, যাঁরা কোভিডে আক্রান্ত হয়েছেন, তাঁদের চিকিৎসার জন্য পৃথক ওয়ার্ড চালু করে। গত বছরের ১৩ জুলাই এই ওয়ার্ড চালু করা হয়। ৭২ জন কোভিড আক্রান্ত মানসিক রোগীর এখানে চিকিৎসা করা হয়েছে বলেও শ্রী চৌবে জানান।
প্রধানমন্ত্রীরদপ্তর
ইজ্রায়েলের প্রধানমন্ত্রীর সঙ্গে প্রধানমন্ত্রীর টেলিফোনে কথা
নতুনদিল্লি, ৩ এপ্রিল, ২০২০
প্রধানমন্ত্রী শ্রী নরেন্দ্র মোদী আজ ইজ্রায়েলের প্রধানমন্ত্রী মিঃ বেঞ্জামিন নেতানিয়াহুর সঙ্গে টেলিফোনে কথা বলেন।
দুই নেতা কোভিড-১৯ মহামারীর ফলে তাঁদের দেশে উদ্ভূত পরিস্থিতি নিয়ে আলোচনা করেন।
এই মহামারীর বিরুদ্ধে লড়াইতে ভারত ও ইজ্রায়েল ওষুধের সরবরাহ, উন্নত প্রযুক্তির ব্যবহার সহ নানা বিষয়ে একযোগে কাজ করার সম্ভাব্য নানা দিক নিয়ে দুই নেতা কথা বলেন। সম্মিলিত প্রচেষ্টা গড়ে তুলতে তাঁরা আলোচনার উপর জোর দেন।
আধুনিক সভ্যতার ইতিহাসে কোভিড-১৯ মহামারী একটি গুরুত্বপূর্ণ অধ্যায় বলে প্রধানমন্ত্রীর সঙ্গে মিঃ নেতানিয়াহু একমত হন। সার্বিকভাবে মানবতার স্বার্থে বিশ্বায়নের নতুন দিশায় কাজ করার জন্য তিনি আগ্রহ প্রকাশ করেন।
(CG/CB
বৈদ্যুতিন ও তথ্যপ্রযুক্তি মন্ত্রক
ডিজি লকারের মাধ্যমে ডিজিটাল ইন্সিওরেন্স পলিসি দেওয়ার জন্য সব বীমা সংস্থাকে আইআরডিএআই-এর পরামর্শ
নয়াদিল্লী, ১২ ফেব্রুয়ারি, ২০২১
ভারতের বীমা নিয়ন্ত্রক কর্তৃপক্ষ  ৯ই ফেব্রুয়ারি এক নির্দেশিকায় ডিজি লকারের মাধ্যমে ডিজিটাল ইন্সিওরেন্স পলিসি দেওয়ার জন্য সব বীমা সংস্থাকে পরামর্শ দিয়েছে। ওই নির্দেশিকায় বীমা সংস্থাগুলিকে বলা হয়েছে কিভাবে পলিসি হোল্ডারদের এই পদ্ধতি ব্যবহার করতে হবে সে বিষয়ে সংশ্লিষ্ট সংস্থাকে বিস্তারিতভাবে জানাতে হবে। সংস্থাগুলি পলিসি হোল্ডারদের জানাবে ডিজি লকারে কেমন করে তারা পলিসিগুলিকে রাখছে। ডিজি লকারের ব্যবহারের বিষয়ে বৈদ্যুতিন ও তথ্য প্রযুক্তি মন্ত্রকের ডিজি লকারটি এক্ষেত্রে প্রয়োজনীয় কারিগরি সহায়তা দেবে।
ডিজি লকার এমন একটি ব্যবস্থা, যেখানে নাগরিকরা তাদের আসল নথি ও শংসাপত্র ডিজিটাল ফরম্যাটে পাবেন। এর ফলে কাগজের নথি নেওয়ার ব্যবহার কমবে এবং নির্ঝঞ্ঝাটে নাগরিকরা প্রয়োজনীয় নথি পাবেন।
বীমা ক্ষেত্রে ডিজি লকারের উদ্যোগের ফলে পলিসির কাগজ না পাওয়া, বীমা সংক্রান্ত দাবি পূরণে দেরি হওয়া এবং বিভিন্ন বিবাদের নিষ্পত্তি দ্রুত করা যাবে। সব মিলিয়ে এর মধ্য দিয়ে গ্রাহকদের সুবিধা হবে।
আইআরডিএআই-এর এই সংক্রান্ত সিদ্ধান্ত যাতে নেয়, তার জন্য অনুরোধ করে বৈদ্যুতিন ও তথ্যপ্রযুক্তি প্রতিমন্ত্রী শ্রী সঞ্জয় ধোতরে, অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুরকে একটি চিঠি পাঠিয়েছিলেন। ওই চিঠিতে শ্রী ধোতরে ডিজি লকার অ্যাকাউন্ট চালু করার অনুরোধ জানান। বীমা সংক্রান্ত নথিপত্র প্রতিটি নাগরিক এবং তাদের সদস্যদের কাছে গুরুত্বপূর্ণ। সঠিক সময়ে বীমার কাগজ হাতে পাওয়া খুবই জরুরি। ডিজি লকারের মাধ্যমে ডিজিটাল পদ্ধতিতে শংসাপত্র দেওয়ার মধ্য দিয়ে নাগরিকদের সুবিধা হবে।
কেন্দ্রীয়মন্ত্রিসভা
যুব বিষয়ক ও খেলাধূলা ক্ষেত্রে সহযোগিতায় ভারত এবং মালদ্বীপের মধ্যে সমঝোতাপত্র স্বাক্ষরে অনুমোদন কেন্দ্রীয় মন্ত্রিসভার
নয়াদিল্লী, ১৬ মার্চ, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ভারতের যুব বিষয়ক ও ক্রীড়া মন্ত্রক এবং মালদ্বীপের যুব, ক্রীড়া ও সম্প্রদায়ের স্বশক্তিকরণ মন্ত্রকের মধ্যে খেলাধূলা এবং যুব বিষয়ক ক্ষেত্রে সহযোগিতার জন্য পূর্ব স্বাক্ষরিত চুক্তিকে অনুমোদন দিয়েছে। গত বছর নভেম্বর মাসে দুই দেশের মধ্যে এই চুক্তি স্বাক্ষরিত হয়।
উদ্দেশ্য
ভারত ও মালদ্বীপের মধ্যে খেলাধূলা এবং যুব বিষয়ক ক্ষেত্রে এই দ্বিপাক্ষিক কর্মসূচি আগামীদিনে ক্রীড়া বিজ্ঞান, ক্রীড়া চিকিৎসা, প্রশিক্ষণ কৌশল, যুব উৎসব ও শিবিরে অংশগ্রহণের ক্ষেত্রে জ্ঞান এবং দক্ষতার প্রসারে সহায়তা প্রদান করবে। যার ফলস্বরূপ আন্তর্জাতিক প্রতিযোগিতায় খেলোয়াড়দের মানোন্নয়ন ঘটবে এবং ভারত ও মালদ্বীপের মধ্যে দ্বিপাক্ষিক সম্পর্ক আরও জোরদার হবে।
উপকারিতা
মালদ্বীপের সঙ্গে খেলাধূলা এবং যুব বিষয়ক ক্ষেত্রে দ্বিপাক্ষিক সহযোগিতা থেকে প্রাপ্ত সুবিধাগুলি জাতি, বর্ণ, অঞ্চল, ধর্ম এবং লিঙ্গ নির্বিশেষে সকল খেলোয়াড়ের কাছে সমানভাবে পৌঁছে দেওয়া হবে।
স্বাস্থ্যওপরিবারকল্যাণমন্ত্রক
মহারাষ্ট্র, কেরল, পাঞ্জাব, তামিলনাডু, গুজরাট ও কর্ণাটকে দৈনিক করোনায় আক্রান্তের সংখ্যা ধারাবাহিকভাবে বেড়ে চলেছে
আজ সকাল ৭টা পর্যন্ত ১.৬৬ কোটিরও বেশি টিকাকরণ
দেশে গত ২৪ ঘণ্টায় প্রায় ১০ লক্ষ টিকার ডোজ দেওয়া হয়েছে
নয়াদিল্লি, ০৪ মার্চ, ২০২১
মহারাষ্ট্র, কেরল, পাঞ্জাব, তামিলনাডু, গুজরাট ও কর্ণাটকে দৈনিক করোনায় আক্রান্তের সংখ্যা ধারাবাহিকভাবে বেড়ে চলেছে। এই রাজ্যগুলিতে গত ২৪ ঘণ্টায় নতুন করে আক্রান্তের হার ৮৫.৫১ শতাংশ।
দেশে গত ২৪ ঘণ্টায় করোনায় আক্রান্তের ১৭ হাজার ৪০৭টি ঘটনা ঘটেছে। কেবল মহারাষ্ট্রেই আক্রান্ত হয়েছেন ৯ হাজার ৮৫৫ জন। গত ১৮ অক্টোবরের পর দৈনিক আক্রান্তের দিক থেকে এখনও পর্যন্ত রাজ্যে এটি সর্বাধিক। অন্যদিকে, কেরলে আক্রান্ত হয়েছেন ২ হাজার ৭৬৫ জন এবং পাঞ্জাবে ৭৭২ জন।
দেশে আজ সুস্পষ্টভাবে করোনায় আক্রান্তের সংখ্যা দাঁড়িয়েছে ১ লক্ষ ৭৩ হাজার ৪১৩। মোট করোনায় আক্রান্তের কেবল ১.৫৫ শতাংশই সুস্পষ্টভাবে করোনায় আক্রান্ত। মহারাষ্ট্র, গুজরাট, পাঞ্জাব ও মধ্যপ্রদেশে সুস্পষ্টভাবে করোনায় আক্রান্তের সংখ্যা ক্রমশ বাড়ছে। অবশ্য, গত ২৪ ঘণ্টায় কেরল, উত্তর প্রদেশ, ঝাড়খন্ড, বিহার ও আসামে সুস্পষ্টভাবে আক্রান্তের সংখ্যা হ্রাস পেয়েছে। অন্যদিকে, মহারাষ্ট্র, পাঞ্জাব, রাজস্থান, ছত্তিশগড়, মধ্যপ্রদেশ, হরিয়ানা ও গুজরাটে আক্রান্তের সংখ্যা বেড়েছে।
দেশে সুস্থতার সংখ্যা ক্রমশ উর্ধ্বমুখী। আজ সকাল ৭টা পর্যন্ত সুস্পষ্টভাবে আক্রান্তের সংখ্যা, সুস্থতার সংখ্যা ও মৃত্যুর সংখ্যার রেখাচিত্র নিম্নমুখী।
দেশে আজ সকাল ৭টা পর্যন্ত ১ কোটি ৬৬ লক্ষ ১৬ হাজার ৪৮টি টিকার ডোজ দেওয়া হয়েছে। এর মধ্যে ৬৭ লক্ষ ৯০ হাজার ৮০৮টি ক্ষেত্রে টিকার প্রথম ডোজ পেয়েছেন স্বাস্থ্য কর্মীরা। দ্বিতীয় ডোজ দেওয়া হয়েছে ২৮ লক্ষ ৭২ হাজার ৭২৫ জন স্বাস্থ্য কর্মীকে। অন্যদিকে, করোনার বিরুদ্ধে লড়াইয়ে অগ্রভাগে থাকা ৫৮ লক্ষ ৩ হাজার ৮৫৬ জনকে টিকার প্রথম ডোজ এবং ৪ হাজার ২০২ জনকে দ্বিতীয় ডোজ দেওয়া হয়েছে। এছাড়াও, ৪৫ বছরের বেশি বয়সী একাধিক উপসর্গবিশিষ্ট ১ লক্ষ ৪৩ হাজার ৭৫৯ জন সুফলভোগীকে প্রথম ডোজ এবং ৬০ বছরের বেশি বয়সী ১০ লক্ষ ৬৯৮ জনকে টিকা দেওয়া হয়েছে।
টিকাকরণ অভিযানের ৪৭তম দিনে  ৯ লক্ষ ৯৪ হাজার ৪৫২ জন সুফলভোগীকে টিকা দেওয়া হয়েছে। এর মধ্যে ৮ লক্ষ ৩১ হাজার ৫৯০ জন সুফলভোগীকে প্রথম ডোজ এবং ১ লক্ষ ৬২ হাজার ৮৬২ জনকে দ্বিতীয় ডোজ দেওয়া হয়েছে।
দেশে গত ২৪ ঘণ্টায় করোনায় আরও ৮৯ জনের মৃত্যু হয়েছে। এর মধ্যে ৮৮.৭৬ শতাংশই মারা গেছেন ৬টি রাজ্যে মহারাষ্ট্রে সর্বাধিক ৪২ জনের মৃত্যু হয়েছে। গত ২৪ ঘণ্টায় কেরলে মারা গেছেন ১৫ জন এবং পাঞ্জাবে মৃত্যু হয়েছে ১২ জনের। অন্যদিকে, গত ২৪ ঘণ্টায় ২৩টি রাজ্য ও কেন্দ্রশাসিত অঞ্চলে করোনায় মৃত্যুর খবর নেই। এর মধ্যে রয়েছে – মধ্যপ্রদেশ, হরিয়ানা, রাজস্থান, জম্মু ও কাশ্মীর, গোয়া, ঝাড়খন্ড, আসাম, সিকিম, লাদাখ প্রভৃতি।
পরমাণুশক্তিদপ্তর
মহামারীর বিরুদ্ধে লড়াইয়ে দেশের কোভিড পরিকাঠামো ক্ষেত্রে আনবিক শক্তি দপ্তর পরিপূরক ভূমিকা পালন করছে: ডঃ জিতেন্দ্র সিং
নতুন দিল্লি, ৭ মে, ২০২১
কোভিড মোকাবিলার সাজ-সরঞ্জাম ও প্রযুক্তির মাধ্যমে মহামারীর বিরুদ্ধে লড়াইয়ে দেশের প্রচেষ্টায় ভাবা আনবিক কেন্দ্র এবং আনবিক শক্তি দপ্তর পরিপূরকের ভূমিকা পালন করে চলেছে বলে জানিয়েছেন কেন্দ্রীয় আনবিক শক্তি দপ্তরের প্রতিমন্ত্রী ডঃ জিতেন্দ্র সিং। দপ্তরের উচ্চপদস্থ আধিকারিকদের সঙ্গে এক অনলাইন পর্যালোচনা বৈঠকে মন্ত্রী কোভিড-১৯-এর সময় জনকল্যাণে দপ্তরের প্রচেষ্টার প্রশংসা করেন। ডঃ জিতেন্দ্র সিং বলেছেন, পিপিই কিটের পুনর্ব্যবহারের ক্ষেত্রে কোবাল্ট সোর্স কাজে লাগিয়ে পিপিই কিট স্টেরিলাইজেশনের প্রোটোকল প্রনয়ণ করা সম্ভব। একই ভাবে এইচইপিএ ফিল্টার প্রযুক্তি কাজে লাগিয়ে এন৯৯ মাস্ক তৈরি করা যেতে পারে। তিনি আরও বলেন, এই মাস্ক এন৯৫ মাস্কের তুলনায় অনেক ভাল। এমন কি তিনটি নিরপেক্ষ পরীক্ষাগারে এন৯৯ মাস্কের কার্যকরিতা ইতিমধ্যেই প্রমাণিত হয়েছে। তিনি আরও বলেন, এধরণের মাস্ক উৎপাদনের প্রযুক্তি হস্তান্তরিত করা হয়েছে, কারণ স্থায়িত্ব এবং স্বল্প মূল্য উভয় দিক থেকেই এন৯৯ মাস্ক অনেক বেশি কার্যকর। ডঃ জিতেন্দ্র সিং জানান, আরটিপিসিআর পদ্ধতিতে নমুনা পরীক্ষার জন্য সাফল্যের সঙ্গে রিজেন্ট ব্যবস্থা উদ্ভাবন করেছে।
এই অনলাইন পর্যালোচনা বৈঠকে দপ্তরের উচ্চপদস্থ আধিকারিকরা মন্ত্রীকে জানিয়েছেন যে, সমস্ত টাটা মেমোরিয়াল হাসপাতালে ২৫ শতাংশ বা প্রায় ৬০০টি শয্যা কোভিড অক্রান্ত ক্যান্সার রোগীদের জন্য নির্দিষ্ট করা হয়েছে। বিদেশ থেকে টাটা মেমোরিয়াল সেন্টারকে সাহায্য হিসেবে প্রায় ৫ হাজার অক্সিজেন কনসেনট্রেটর দেওয়া হচ্ছে। এই কনসেনট্রেটরগুলি দেশের অন্যান্য ক্যান্সার হাসপাতালে পাঠানো হবে। কোভিড-১৯-এর ভয়াবহতা যাচাই করে দেখার জন্য টাটা মেমোরিয়াল হাসপাতালের সহযোগিতায় কোভিড-১৯ সংক্রান্ত সমীক্ষার কাজ পরিচালিত হচ্ছে বলেও মন্ত্রী জানান। কোভিড বিপ ব্যবস্থার সূচনার কথা স্মরণ করে ডঃ জিতেন্দ্র সিং জানান, আইআইটি হায়দ্রাবাদ এবং হায়দ্রাবাদের ইএসআইসি মেডিকেল কলেজের সহযোগিতায় সম্পূর্ণ দেশীয় পদ্ধতিতে আনবিক শক্তি দপ্তর এই প্রযুক্তি উদ্ভাবন করেছে। কোভিড-১৯ আক্রান্ত রোগীদের মানসিক অবস্থার ওপর নজরদারি চালানোর ক্ষেত্রে এই ব্যবস্থা অত্যন্ত কার্যকর। তিনি আরও বলেন, মহামারীর মত জটিল সমস্যার মোকাবিলায় দেশের মর্যাদাপূর্ণ প্রতিষ্ঠানগুলির মধ্যে কিভাবে সমন্বয় গড়ে তোলা যায়, তার একটি যথার্থ দৃষ্টান্ত হল কোভিড বিপ ব্যবস্থার উদ্ভাবন।
এই পর্যালোচনা বৈঠকে দপ্তরের সচিব কে এন ব্যাস, ভারতের আনবিক শক্তি নিগম লিমিটেডের সিএমডি এস কে শর্মা, আনবিক গবেষণা কেন্দ্রের অধিকর্তা ডঃ এ কে মহান্তি প্রমুখ উপস্থিত ছিলেন।
(SDG/BD/AS/
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ১২ জুন, ২০২১
ভারতে সক্রিয়ভাবে করোনা আক্রান্তের সংখ্যা নিম্নমুখী হয়ে ৬৩ দিন পর ১১ লক্ষের নিচে হয়েছে। এই সংখ্যা দাঁড়িয়েছে ১০ লক্ষ ৮০ হাজার ৬৯০। গত ২৪ ঘন্টায় দেশে সক্রিয়ভাবে করোনায় আক্রান্তের সংখ্যা ৪০ হাজার ৯৮১ তে নেমেছে। বিগত ৭০ দিন পর গত ২৪ ঘন্টায় সবচেয়ে কম ৮৪ হাজার ৩৩২ জন করানোয় আক্রান্ত হয়েছেন।
দেশে এ পর্যন্ত ২ কোটি ৭৯ লক্ষ ১১ হাজার ৩৮৪ জন করোনা থেকে সুস্থ হয়ে উঠেছেন।
গত ২৪ ঘন্টায় সুস্থ হয়ে ওঠার সংখ্যা দাঁড়িয়েছে ১,২১,৩১১ জন। বিগত ৩০ দিন ধরে দৈনিক সুস্থতার সংখ্যা আক্রান্তের চেয়ে অনেকটাই বেশি।
জাতীয় পর্যায়ে সুস্থতার হার আজ বেড়ে হয়েছে ৯৫.০৭ শতাংশ। এছাড়া সাপ্তাহিক ভিত্তিতে আক্রান্তের হার বর্তমানে ৫.৬৬ শতাংশ। দৈনিক আক্রান্তের হার বর্তমানে ৪.৯৪ শতাংশ।
গত ১৯ দিন ধরে আক্রান্তের হার লাগাতারভাবে ১০ শতাংশের নিচে রয়েছে।
এ পর্যন্ত সারা দেশজুড়ে ৩৭.৬২ কোটি নমুনা পরীক্ষা হয়েছে।
দেশজুড়ে টিকাকরণ কর্মসূচিতে এ পর্যন্ত ২৪.৯৬ কোটি টিকা দেওয়া হয়েছে।
CG/ SB
(Visitor Counter : 108
রেলমন্ত্রক
৩৩তম সর্বভারতীয় রেল দেহ সৌষ্ঠব প্রতিযোগিতায় দক্ষিণ-পূর্ব রেল চ্যাম্পিয়ন হল
কলকাতা, ২৬ ফেব্রুয়ারি, ২০১৯
দক্ষিণ-পূর্ব রেলওয়ে স্পোর্টস অ্যাসোসিয়েশন আয়োজিত ৩৩তম সর্বভারতীয় রেল দেহ সৌষ্ঠব প্রতিযোগিতায় দক্ষিণ-পূর্ব রেলওয়ে চ্যাম্পিয়ন হয়েছে। খড়গপুরে গত ২২-২৪ ফেব্রুয়ারি এই প্রতিযোগিতার আয়োজন করা হয়। মধ্য রেল ও দক্ষিণ রেল প্রতিযোগিতায় যথাক্রমে দ্বিতীয় ও তৃতীয় স্হান অধিকার করেছে।
সর্বভারতীয় রেল দেহ সৌষ্ঠব প্রতিযোগিতায় এবার নিয়ে পর পর ৬ বার দক্ষিণ-পূর্ব রেল প্রথম স্হান অর্জন করল। এই রেলের স্বর্ণপদক জয়ী দলের সদস্যরা হলেন- জে জে চক্রবর্তী, অশ্বীন শেট্টি, এন সর্বোসিং এবং জাভেদ আলি খান। প্রতিযোগিতায় দক্ষিণ-পূর্ব রেলের এন সর্বোসিং সেরার সেরা নির্বাচিত হয়েছেন।
CG/BD/NS
(Visitor Counter : 72
প্রধানমন্ত্রীরদপ্তর
রাষ্ট্রসংঘের মহাসচিব প্রধানমন্ত্রীর সঙ্গে সাক্ষাৎ করলেন
নয়াদিল্লি, ২০ অক্টোবর, ২০২২
রাষ্ট্রসংঘের মহাসচিব মাননীয় শ্রী আন্তোনিও গুতেরেস প্রধানমন্ত্রী শ্রী নরেন্দ্র মোদীর সঙ্গে আজ গুজরাটের কেভাডিয়ায় ইতিপূর্বে সাক্ষাৎ করেছেন।
প্রধানমন্ত্রী এবং রাষ্ট্রসংঘের মহাসচিব উভয়ই স্ট্যাচু অফ ইউনিটিতে সর্দার প্যাটেলের মূর্তিতে পুষ্পার্ঘ্য দিয়ে শ্রদ্ধা জানান। প্রধানমন্ত্রীর সঙ্গে বৈঠকে রাষ্ট্রসংঘের মহাসচিব জলবায়ু পরিবর্তন নিয়ে ভারতের উচ্চাকাঙ্খী উদ্যোগের ভূয়সী প্রশংসা করেন, বিশেষত লাইফ মিশন সূচনার মাধ্যমে সুস্থায়ী জীবনশৈলী পরিবর্তনের লক্ষ্যে বিশ্বব্যাপি জন আন্দোলন গড়ে তোলার উদ্যোগের উল্লেখ করেন তিনি।
ইউক্রেনের বর্তমান অবস্থা সহ আঞ্চলিক এবং আন্তর্জাতিক বিভিন্ন বিষয়ে প্রধানমন্ত্রী এবং রাষ্ট্রসংঘের মহাসচিবের মধ্যে কথা হয়।
আসন্ন জি২০-তে ভারত সভাপতির পদ পাওয়াকে রাষ্ট্রসংঘের মহাসচিব শুভেচ্ছা জানান এবং ভারত ও রাষ্ট্রসংঘ একত্রে উন্নয়নশীল দেশগুলির স্বার্থে প্রযুক্তি হস্তান্তর এবং আর্থিক সহায়তা করবে বলে জানান তিনি।
২৬/১১ মুম্বাই সন্ত্রাস হামলায় নিহতদের প্রতি শ্রদ্ধা জানিয়ে রাষ্ট্রসংঘের মহাসচিব তাঁর ভারত সফর শুরু করায় প্রধানমন্ত্রী ধন্যবাদ জানান। সেইসঙ্গে সন্ত্রাসবাদ মোকাবিলায় রাষ্ট্রসংঘের মহাসচিবের কঠোর বার্তার প্রশংসা করেন তিনি।
PG/AB/NS
(
স্বাস্থ্যওপরিবারকল্যাণমন্ত্রক
ডা. মনসুখমাণ্ডব্য ২০২২-এর অত্যাবশ্যক ওষুধের জাতীয় তালিকা প্রকাশ করেছেন
তালিকায় ৩৮৪টি ওষুধের মধ্যে ৩৪টি নতুন ওষুধ অন্তর্ভুক্ত করা হয়েছে
নয়াদিল্লি, ১৩ সেপ্টেম্বর ২০২২
‘সবার জন্য ওষুধ, সস্তা ওষুধ’ – এই ভাবনায় প্রধানমন্ত্রী শ্রী নরেন্দ্র মোদীর উদ্যোগে কেন্দ্রীয় স্বাস্থ্য মন্ত্রক স্বল্প মূল্যে ভালো মানের ওষুধ সরবরাহ নিশ্চিত করতে নানা ব্যবস্থা নিয়েছে। এর অঙ্গ হিসেবে কেন্দ্রীয় স্বাস্থ্য ও পরিবারকল্যাণ মন্ত্রী ডা. মনসুখ মাণ্ডব্য আজ অত্যাবশ্যক ওষুধের জাতীয় তালিকা প্রকাশ করেছেন। মানুষ যাতে ব্যয়সাশ্রয়ী মূল্যেভালো ওষুধ পান, এই তালিকা তা নিশ্চিত করে।
তালিকায় থাকা ৩৮৪টি ওষুধের মধ্যে ৩৪টিই নতুন। গত বছরের তালিকা থেকে ২৬টি ওষুধকে বাদ দেওয়া হয়েছে। ড্রাগস কন্ট্রোলার জেনারেল অফ ইন্ডিয়ার অনুমোদিত দেশে জনস্বাস্থ্য সমস্যার নিরসনে যে ওষুধগুলি কার্যকর সেগুলিকে তালিকায় অন্তর্ভুক্ত করা হয়েছে। এছাড়াও বৈজ্ঞানিক প্রমাণের মাধ্যমে যে ওষুধগুলির ব্যবহার নিরাপদ সেগুলিকেই তালিকাভুক্ত করা হয়েছে। এছাড়াও বর্তমান চিকিৎসা বিধি মেনে জাতীয়স্বাস্থ্য কর্মসূচির সুপারিশক্রমে থাকা ওষুধগুলিকেই অন্তর্ভুক্ত করা হয়েছে। কোনো রোগ নিরাময়ের জন্য যদি একাধিক ওষুধ থাকে, তখন যেটি ভালো ওষুধ সেটিকে এই তালিকায় অন্তর্ভুক্ত করা হয়েছে। তালিকাটি তৈরির সময় রোগ নিরাময়ে কত অর্থ ব্যয় হতে পারে,সেটি বিবেচনা করা হয়েছে। এছাড়াও, আন্তর্জাতিক স্তরে টিকাকরণ কর্মসূচির আওতায় থাকা টিকাগুলিকেও এখানে অন্তর্ভুক্ত করা হয়েছে।
তালিকা তৈরির সময় ওষুধের দাম, সেটি প্রয়োগ করলে কতটা কার্যকর হবে এবং নিরাপত্তার দিকটি বিবেচনা করা হয়েছে। চিকিৎসার পদ্ধতি বিবেচনা করে এই তালিকাটিকে ২৭টি ভাগে বিভক্ত করা হয়েছে। এর ফলে স্বাস্থ্যক্ষেত্রে সম্পদের সর্বোচ্চ ব্যবহার নিশ্চিত হবে। এছাড়াও, এই তালিকার সাহায্যে ওষুধ সংগ্রহ নীতি, স্বাস্থ্য বীমা, রোগীকে ওষুধের বিষয়ে পরামর্শদান,স্নাতক এবং স্নাতকোত্তর স্তরে ডাক্তারি পাঠরত ছাত্রছাত্রীদের ওষুধ সম্পর্কে ধারণাদিতে সুবিধা হবে।
১৯৯৬ সালে অত্যাবশ্যক ওষুধের জাতীয়তালিকা প্রথম তৈরি করা হয়। পরবর্তীতে ২০০৩, ২০১১ এবং ২০১৮ সালে তালিকার সংশোধন করাহয়। ২০১৮ সালে কেন্দ্রীয় স্বাস্থ্য মন্ত্রক ওষুধের বিষয়ে জাতীয় স্তরে একটি স্বতন্ত্র স্ট্যান্ডিং কমিটি গঠন করে। কমিটি সবদিক বিবেচনা করে যে রিপোর্ট জমা দেয়তার ওপর ভিত্তি করেই ২০২২ সালের অত্যাবশ্যক ওষুধের জাতীয় তালিকা তৈরি করা হয়েছে।
কেন্দ্রীয় স্বাস্থ্য ও পরিবারকল্যাণ প্রতিমন্ত্রী ডা. ভারতীয় প্রবীণ পাওয়ার এই তালিকা তৈরির সঙ্গে সংশ্লিষ্ট সকলকে অভিনন্দন জানিয়েছেন। তিনি অ্যান্টিবায়োটিকের ব্যবহার সংক্রান্ত সমস্যার সমাধানে সচেতনতার ওপর গুরুত্ব দেন। ডা. পাওয়ার বলেন, বিশ্ব স্বাস্থ্য সংস্থার অত্যাবশ্যকীয় ওষুধের তালিকা পর্যালোচনা করার পর শিক্ষাবিদ, শিল্প সংস্থাগুলির কর্ণধার এবং ওষুধ শিল্পের সঙ্গে যুক্ত বিশেষজ্ঞদের থেকে পরামর্শ নিয়ে এই তালিকা তৈরি করা হয়েছে।
তালিকাটি দেখার জন্য নিচের লিঙ্কে ক্লিক করুন -https://cdsco.gov.in/opencms/opencms/system/modules/CDSCO.WEB/elements/download_file_division.jsp?num_id=OTAxMQ==
অত্যাবশ্যক ওষুধের জাতীয় তালিকা প্রকাশ অনুষ্ঠানে কেন্দ্রীয় স্বাস্থ্য সচিব শ্রী রাজেশ ভূষণ, ডিসিজিআই-এর ডা.ভি জি সোমানি সহ বিশিষ্টজনেরা উপস্থিত ছিলেন।
(PG/CB/DM
অর্থমন্ত্রক
অটল পেনশন যোজনায় নাম নথিভুক্তিকরণের সংখ্যা ৪ কোটি ছাড়িয়েছে
২০২১-২২ অর্থবর্ষে যোজনায় ৯৯ লক্ষের বেশি অ্যাকাউন্ট খোলা হয়েছে
নতুন দিল্লি, ২১ এপ্রিল, ২০২২
অটল পেনশন যোজনায় মোট নাম নথিভুক্তিকরণের সংখ্যা ৪ কোটি ১ লক্ষ ছাড়িয়েছে। ২০২১-২২ অর্থবর্ষে গত মার্চ পর্যন্ত যোজনায় ৯৯ লক্ষের বেশি অ্যাকাউন্ট খোলা হয়েছে। সব ধরণের ব্যাঙ্কের পক্ষ থেকে সক্রিয় অংশগ্রহণের ফলেই অভাবনীয় এই সাফল্য এসেছে। রাষ্ট্রায়ত্ত্ব ক্ষেত্রের ব্যাঙ্কগুলিতে যোজনায় প্রায় ৭১ শতাংশ নাম নথিভুক্ত হয়েছে। আঞ্চলিক গ্রামীণ ব্যাঙ্কগুলিতে ১৯ শতাংশ, বেসরকারি ব্যাঙ্কগুলিতে ৬ শতাংশ তথা পেমেন্ট ও ক্ষুদ্র অর্থ সহায়তা ব্যাঙ্কগুলিতে ৩ শতাংশ নাম নথিভুক্ত হয়েছে। রাষ্ট্রায়ত্ত্ব ভারতীয় স্টেট ব্যাঙ্ক, ইন্ডিয়ান ব্যাঙ্ক, ব্যাঙ্ক অফ ইন্ডিয়া, ব্যাঙ্ক অফ বরোদা এবং সেন্ট্রাল ব্যাঙ্ক অফ ইন্ডিয়া নাম নথিভুক্তকরণের ক্ষেত্রে বার্ষিক লক্ষ্যমাত্রা পূরণ করেছে।
আঞ্চলিক গ্রামীণ ব্যাঙ্কগুলির মধ্যে বিদর্ভ কোঙ্কন ব্যাঙ্ক, ত্রিপুরা গ্রামীণ ব্যাঙ্ক, পশ্চিমবঙ্গ গ্রামীণ ব্যাঙ্ক, উত্তরবঙ্গ ক্ষেত্রীয় গ্রামীণ ব্যাঙ্ক, বরোদা গুজরাট গ্রামীণ ব্যাঙ্ক, মহারাষ্ট্র গ্রামীণ ব্যাঙ্ক, ওড়িশা গ্রাম্য ব্যাঙ্ক, মধ্যপ্রদেশ গ্রামীণ ব্যাঙ্ক, কর্ণাটক বিকাশ গ্রামীণ ব্যাঙ্ক, তেলেঙ্গানা গ্রামীণ ব্যাঙ্ক, অন্ধ্রপ্রদেশ গ্রামীণা বিকাশ ব্যাঙ্ক, প্রথমা ইউপি গ্রামীণ ব্যাঙ্ক, পাঞ্জাব গ্রামীণ ব্যাঙ্ক, মণিপুর গ্রামীণ ব্যাঙ্ক, উত্তরাখন্ড গ্রামীণ ব্যাঙ্ক প্রভৃতি বার্ষিক লক্ষ্যমাত্রা পূরণ করেছে। অন্যান্য শ্রেণীর ব্যাঙ্কের মধ্যে এইউ স্মল ফিনান্স ব্যাঙ্ক, শ্রী মহিলা সেবা সহকারী ব্যাঙ্ক, দ্যা কালুপুর কমার্সিয়াল সমবায় ব্যাঙ্ক, রাজকোট নাগরিক সহকারী ব্যাঙ্ক তাদের বার্ষিক লক্ষ্যমাত্রা পূরণে সক্ষম হয়েছে।
এছাড়াও পশ্চিমবঙ্গ সহ ৯টি রাজ্যস্তরীয় ব্যাঙ্কার কমিটি অটল পেনশন যোজনার আওতায় বার্ষিক লক্ষ্যমাত্রা পূরণ করেছে।
অটল পেনশন যোজনায় ২০২২-এর ৩১শে মার্চ পর্যন্ত মোট নথিভুক্তির মধ্যে প্রায় ৮০ শতাংশ গ্রাহক ১ হাজার টাকা পেনশন সুবিধা, ১৩ শতাংশ গ্রাহক ৫ হাজার টাকার পেনশন সুবিধা গ্রহণ করেছেন। যোজনার আওতায় মোট গ্রাহকের ৪৪ শতাংশই মহিলা এবং বাকি ৫৬ শতাংশ পুরুষ। এমনকি, এই যোজনার মোট গ্রাহকের মধ্যে ৪৫ শতাংশের বয়স ১৮ থেকে ২৫ বছরের মধ্যে।
প্রধানমন্ত্রী শ্রী নরেন্দ্র মোদী গতবছর স্বাধীনতা দিবসের ভাষণে অটল পেনশন যোজনা সহ সরকারের অন্যান্য সামাজিক নিরাপত্তা কর্মসূচিগুলির একত্রিতকরণের ওপর জোর দিয়েছিলেন, যাতে এধরণের কর্মসূচির সুযোগ-সুবিধা প্রত্যেক যোগ্য ব্যাক্তির কাছে পৌঁছে দেওয়া যায়। পেনশন ফান্ড রেগুলেটরি অ্যান্ড ডেভলপমেন্ট অথরিটি  অটল পেনশন যোজনা পরিচালনা করে থাকে। ১৮ থেকে ৪০ বছর বয়সী যে কোন ভারতীয় ব্যাঙ্ক অথবা ডাকঘর শাখার মাধ্যমে এই কর্মসূচিতে যোগ দিতে পারেন। তবে, এই কর্মসূচিতে যোগ দেওয়ার জন্য সেভিংস অ্যাকাউন্ট থাকতে হবে। কর্মসূচির আওতায় একজন গ্রাহক তার প্রিমিয়াম প্রদানের ওপর ভিত্তি করে ৬০ বছর বয়স পূর্ণ করলেই মাসিক ১ হাজার টাকা থেকে ৫ হাজার টাকা নিশ্চিত পেনশনের সুবিধা নিতে পারেন। গ্রাহকের মৃত্যুর পর তার স্বামী/স্ত্রী পেনশনের সুবিধা পাবেন। অবশ্য গ্রাহক এবং তার স্বামী বা স্ত্রী উভয়ের মৃত্যু হলেই সংশ্লিষ্ট গ্রাহকের ৬০ বছর বয়স পর্যন্ত মোট যে পরিমাণ অর্থ সঞ্চিত হয়েছে, তা নমিনীকে ফিরিয়ে দেওয়া হয়।
পিএফআরডিএ অটল পেনশন যোজনার আওতায় নাম নথিভুক্তিকরণের সংখ্যা এক নতুন উচ্চতায় নিয়ে যেতে এবং ভারতবাসীকে পেনশন প্রাপক সমাজে পরিণত করার লক্ষ্যে অবদান রাখতে অঙ্গীকারবদ্ধ।
CG/BD/AS/
(Visitor Counter : 103
প্রতিরক্ষামন্ত্রক
রাশিয়ার মস্কোতে বিজয় দিবসের কুচকাওয়াজে ভারতীয় সেনাবাহিনীর অংশগ্রহণ
নতুন দিল্লি, ২৪ জুন, ২০২০
১৯৪১ থেকে ১৯৪৫ সালে তৎকালীন সোভিয়েতবাসীর মহান দেশপ্রেম তথা যুদ্ধ বিজয়ের ৭৫ তম বার্ষিকী উদযাপন করছে রাশিয়া। এই উপলক্ষে মস্কোর রেড স্কোয়ারে বিজয় দিবসের কুচকাওয়াজে আজ ভারতীয় সশস্ত্র বাহিনীর একটি দল অংশগ্রহণ করে। ভারতীয় সশস্ত্র বাহিনীর তিন শাখা থেকে, ৭৫ জন সদস্যকে নিয়ে এই দলটি গঠন করা হয়। রাশিয়ান সশস্ত্র বাহিনী এবং অন্যান্য ১৭টি দেশের সেনারা এই কুচকাওয়াজে অংশ নেয়। প্রতিরক্ষা মন্ত্রী, শ্রী রাজনাথ সিং এই অনুষ্ঠানে বিশেষ আমন্ত্রিত সদস্য হিসাবে যোগ দেন।
দ্বিতীয় বিশ্বযুদ্ধের সময়, ব্রিটিশ ভারতীয় সশস্ত্র বাহিনী মিত্রবাহিনীর অন্যতম বৃহত্তম দল ছিল। এই বাহিনী উত্তর এবং পূর্ব আফ্রিকা অভিযান, পশ্চিমাঞ্চল মরুভূমি অভিযান এবং অক্ষ শক্তিগুলির বিরুদ্ধে যুদ্ধে অংশ নিয়েছিল। এই অভিযানে ৩৪,৩৫৪ জন আহত এবং ৮৭,০০০ এরও বেশি ভারতীয় সৈন্য প্রাণ হারিয়ে ছিলেন। ভারতীয় সেনাবাহিনী কেবলমাত্র সামনে থেকে যুদ্ধ করেনি, সোভিয়েত ইউনিয়ন ,ইরান ও ইরাকে দক্ষিণ ট্রান্স-ইরান এবং স্থল-জল পথের সাহায্যে পণ্য পাঠানো সহ অস্ত্র, গোলাবারুদ, সরঞ্জামাদি সামগ্রী এবং খাদ্য সরবরাহ নিশ্চিত করেছিল। ভারতীয় সৈন্যদের এই বীরত্বের জন্য চার হাজারেরও বেশি সামরিক পুরষ্কারে সম্মানিত করা হয়েছিল। এরমধ্যে ১৮ টি ভিক্টোরিয়া এবং জর্জ ক্রস পুরস্কার রয়েছে। তৎকালীন সোভিয়েত ইউনিয়ন ভারতীয় সশস্ত্র বাহিনীর উচ্ছ্বসিত প্রশংসা করেছিল ।রয়্যাল ইন্ডিয়ান আর্মি সার্ভিস কর্পসের সুবেদার নারায়ণ রাও নিক্কাম এবং হাভিলদার গজেন্দ্র সিং চাঁদকে রেড স্টারের সম্মানে সম্মানিত করা হয়েছিল।
(CG/SS
প্রধানমন্ত্রীরদপ্তর
শ্রী অটল বিহারী বাজপেয়ীর প্রয়াণ দিবসে প্রধানমন্ত্রীর শুভেচ্ছা
নতুনদিল্লি, ১৬ই আগস্ট, ২০২০
প্রধানমন্ত্রী শ্রী নরেন্দ্র মোদী আজ শ্রী অটল বিহারী বাজপেয়ীর প্রয়াণ দিবসে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, ”প্রিয় অটলজির প্রয়াণ দিবসে তাঁকে শ্রদ্ধা জানাই। আমাদের দেশের প্রগতিতে তাঁর অসাধারণ কর্মকাণ্ড ও উদ্যোগের কথা ভারত চিরকাল মনে রাখবে।“
(CG/CB